1. Дәріс - Қазақстан Республиксында аймақтарды дамытуды мемлекеттік реттеу әдістері

**Сұрақтар:**

1 Қазақстан Республиксында аймақтарды дамытуды мемлекеттік реттеу әдістері

2 Аймақтарды дамытуды мемлекеттік реттеу тиімділігі

 **Мақсаты** Қазақстан Республиксында аймақтарды дамытуды мемлекеттік реттеу әдістерін түсіндіру

Аумақтық дамуды мемлекеттік реттеудің құрылымын келесідей нақты әрекеттер құрайды:

1.Тікелей және жанама әрекеттер;

2.Айқын және айқын емес әрекеттер;

3.Жалпыға ортақ және жеке селективті әрекеттер.

Бұл әрекеттер міндетті түрде бір бағытта болмайды және оларды орынды пайдаланбаған жағдайда бірінің тиімділігін екіншісі кемітеді. Аумақтық дамудың мемлекеттік реттеу нысандары мен субъектілерін ажыратады. Реттеу нысандарына нақты кәсіпорындар, ұйымдар, өндірістер жатады. Реттеу субъектілеріне жеке және заңды тұлғалар жатады. Мұнда орталық субъект жұбы географиялық орналасуды сипаттайды. Ал нақты орталық қаралып отырған қатнастардың кем дегенде 3 субъектісімен ашылады. Олар:

1.ҚР Президенті – ол әр түрлі тапсырыстар беріп заңдар шығарады.

2.ҚР Үкіметі және оның министрлері – олар тиесілі шешімдер қабылдап

белгілі бір қаржылық ресурстарды бөліп нормативтік актілерді іске асырады.

3. Жергілікті атқарушы органдар жатады.

Аумақтық дамуды көбінесе мемлекеттік жеке аумақтарға селективтік көмек

көрсетуі арқылы іске асырылады. Көмек көрсетуді қолдау дегеніміз - мемлекеттің билік органдарымен арнайы ұйымдастырылатын саяси ынтымақтастық. Әлеуметтік қаржылық экономикалық және басқада іс-әрекеттері.

Мемлекеттік қолдаудың келесідей мақсаттары бар:

1.Объективті себептерден өздері өздерін дамыта алмайтын аумақтардың дамуына жағдай жасау дамытуды үстемелеу;

2.Жеке аймақтардың халықтары әлеуметтік жағына көшіп қонуын үстемелеу және ресурсты бағытты миграция;

3.Мемлекеттік тұрғыдан маңызды әлеуеттік ісу нүктелерін құруға және қызмет етуге қолайлы жағдайлар жасау;

4.Жеке аймақтардың мемлекеттік қызметтерін атқаруды қамтамасыз ету;

5.Ерекше саяси және геосаяси маңызды аймақтарда арнайы ұйымдастырушылық тәртіптерді құрып оларды қолдау;

6.Апатты зоналардың құрылымына оперативті іс-әрекеттер жүргізу.

Аймақтық дамудың мемлекеттік реттеу моделі келесідей 4 блоктан тұрады:

1.Қалыптастыру блогы – мұнда реттеуді құқықтық [актілерімен қамтамасыз етілуі](https://melimde.com/dt-f-17-tobi-serikbaj-medet-sportti-jaristar-bafdarlamasin-ru.html), ақпараттық талдауды іске асырады. Негізгі мақсаты белгіленген іс әрекеттер негізінде және заңдық күш беру;

2.Ресурстық блок – қаржы табиғи ресурстармен қамту;

3.Іске асыру блогы – қабылданған мақсаттарды іске асыру;

4.Бақылау блогы – іске асырылған жұмыстарға бақылау жасау.

Қазақстан үшін *аймақтық даму мақсаттары* ретінде төмендегілерді атауға болады:

1. Әрбір аймақтағы халықтың тұрмыс-жағдайының деңгейін теңестіру.
2. Дағдарыстық аймақтарды құрлымдық қайта құру. Бірінші мақсаттан айырмашылығы теңестіру саясаты жалпы барлық мемелекет үшін жүргізілетіндігімен ерекшелінеді. Дағдарыстық аймақтарды құрлымдық қайта құру тек ірі, жалпы мемелекттік бағдарлама көмегімен жүзеге асырылады, кейбір аймақтарда аталмыш міндетті орындау үшін қажет ресурыстардың жетіспеушілігі болады. Мемелекеттің негізгі функциясы, артта қалған аумақтарды — даму деңгейі жоғары аймақтардың қатарына жеткізу, бірақ мүндай жағдайлар халыққа өз зардабын тигізбеуі тиіс.
3. Аймақтардың кешенді дамуын жеке аймақтық мақсаттармен ұштастыру.
4. Тұрақты экономикалық өсуді қамтамасыз  ету.

*Аймақтар дамуның (дамымауының) негізгі себептері мен міндеттері.*

Мемлекеттегі әрбір аймақ өзімен- өзі жеке  дами алмайды, өйткені басқа аймақтардың дамуына зиянын тигізбес үшін оның ерекшеліктері де ескерілуі керек. Сондықтан да экономиканы мемлекеттік реттеу жүйесіндегі аймақтық саясаттың маңызы ерекше. Мемлекет әрбір аймақ үшін бағдарлама дайындап, сол бойынша әрбір аймақ өзінің даму бағытын жүзеге асырады. Мемлекет аймақтық саясатты қалыптастыру үшін *еліміздің территориясы бойынша себептерді* көрсету қажет. Оларға төмендегілерді жатқызуға болады:

* еліміз аймақтарының табиғи — климаттық жағдайының айырмашылығы;
* аймақтың өнімділігін анықтайтын табиғи ресурстарды пайдалану бағыты, саласы және ауқымы. Бұл тек ауылшаруашылық, пайдалы қазбаларды игеру ғана емес, өнеркәсіпті орналастыру жағдайын жағдайына және халықтың өмір сүру жағдайын ұйымдастыруға да әсер етеді;
* аймақтың орналасуының «күрделі» жағдайы, соның әсерінен шығындар артып, бағаның өсіуі байқалады. Бұл аймақтың көлік және байланс қызметтерінің дұрыс дамымауына, оның экономикалық дамуына ықпал етеді;
* инновация енгізу жағынан артта қалуы, өндірістің ескі құрылымы;
* елдің экономикалық  даму тенденциясы;
* тауар өндірісіне әсер ететін технологиялық даму сатысы;
* институционалдық факторлар: жалпы және [аймақтық саясаттың нысандары](https://melimde.com/kirispe-ajmati-damu-ajmati-sayasat-negizgi-fimdar-masat-mindet.html), саяси жағдайды, аймақтың даму тарихы т.б. ;
* орналастырудың физикалық факторлары: аэропорт, көлік жүйесі, өндірістік алаңдардың бар болуы немесе жоқ болуы, байланыс жүйелерімен қамтамасыз етілуі, өндірістік инфроқұрылым;
* әлеуметтік мәдени факторлар. Урбанизация деңгейі, халықтың білім деңгейі, ғылыми орталықтардың бар болуы және т.б.;
* орталықпен жүргізілетін макроэкономикалық саясатта аймақтық ерекшеліктердің есепке алынбауы;
* орталық пен аймақтар арасындағы өкілеттіліктер мен міндеттерді жіктеу үрдісінің толықтай аяқталмауы.

Экономиканы мемелекеттік реттеудің ерекше бағытты ретінде қарастырылатын аймақтық саясаттың қазіргі *ерекшеліктерін* қарастыру оның тимді жүзеге асуына ықпалын тигізетін негізгі мәселердің бірі болып табылады. Сондықтан да аймақтар дамуындағы қазіргі қалыптасып отырған жағдайды саралау және соған орай аймақтық саясаттың бағыттарын айқындау өзекті мәселеге айналды.

Аймақтарды дамытудағы мемлекеттің мiндеттерi экономика мен еңбек ресурстарын экономикалық тұрғыдан болашағы бар аудандарға және тыныс-тiршiлiк үшiн қолайлы табиғи-климаттық аймақтарға шоғырландыруды ынталандыруға, нарық субъектiлерiнiң экономикалық белсендiлiгiн өсiру үшiн жағдайлар жасауға және әлемдiк шаруашылық жүйесiне үйлесiмдi кiрiктiрiлген бiртұтас iшкi экономикалық кеңiстiктi қалыптастыруға келiп тiреледi. Осы негізгі міндеттерді шешу аймақтың барлық табиғи, экономикалық, демографиялық, географиялық және тағы басқа ерекшеліктері мен жағдайларын жан-жақтылы қатаң есепке алуды және әрбір аймақтардың мүмкіншіліктері мен ерекшеліктеріне байланысты әртараптандыру бағытын қолдануды көздейді. Аймақтардың аталып өткен барлық ерекшеліктерін ескере отырып, аймақ экономикасын әртараптандыру олардың тұрақты экономикалық өсуіне мүмкіндіктер жасау негізінде бүкіл республика экономикасының өркендеуіне жол ашатын негізгі бағыттардың бірі болып табылады. Аймақтардың экономикасын әртараптандыруда мемлекеттік және аймақтық мүдделердің бірлігін, олардың ұштастырылуын көздей отырып, индустриалды-инновациялық жобаларға басымдық беру негізінде бизнес саласының өркендеуі үшін өндіріс саласын дамыту қажет. Осы орайда үдемелі индустриалды-инновациялық даму бағдарламасының орны ерекше. Бұл бағдарлама елдегі ресурстардың барлығын басым бағыттарды дамытуға тиімді жұмсау, аса қолайлы инвестициялық және макроэкономикалық орта қалыптастыру, ұлттық экономиканың өнімділігі мен тиімділігін арттыру сияқты маңызды міндеттерді шеше отырып, 2015 жылға қарай жалпы ішкі өнімді 7 триллион теңгеге дейін жеткізуді көздейді. Бағдарламады мынадай екі мәселеге барынша басымырақ назар аударылған: біріншісі – дәстүрлі экспорттық секторды өнімдердің алуан түрлілігімен қамтамасыз ете отырып дамыту. Екіншісі – инновациялық өнеркәсіпті дамытуға ден қою. Республика аймақтарында іске қосылып жатқан үдемелі индустриалды-инновациялық бағдарлама аясында жүзеге асырылатын жобалар осының айғағы.

**ӘДЕБИЕТТЕР:**

1. .Қасым-Жомарт Тоқаев "Жаңа Қазақстан: жаңару мен жаңғыру жолы"-Нұр-Сұлтан, 2022 ж. 16 наурыз
2. Қазақстан Республикасының Конститутциясы-Астана: Елорда, 2008-56 б.
3. Қазақстан Республикасын индустриялық-инновациялық дамытудың 2020 – 2025 жылдарға арналған тұжырымдамасы. Қазақстан Республикасы Үкіметінің 2018 жылғы 20 желтоқсандағы № 846 қаулысы. [www.adilet.zan.kz](http://www.adilet.zan.kz/)
4. Қазақстан Республикасының тұрақты дамуының 2007-2024 жж. арналған тұжырымдамасы//Қазақстан Республикасы Үкіметінің 2018 жылғы 14 қараша № 216 Жарлығы
5. Қазақстан Республикасы мемлекеттік қызметшінің әдептілік нормаларын және мінез-құлқын қағидаллларын одан әрі жетілдіру жөніндегі шаралар туралы//Қазақстан Республикасы Президентінің 2015 жылғы 29 желтоқсан №153 Жарлығы
6. Мемлекеттік қызмет туралы Заңы//Қазақстан Республикасы Президентінің 2015 жылғы 23қарашадағы №416 -V ҚРЗ
7. Андруник А.П., Суглобов А.Е., Руденко М.Н. Кадровая безопасность. инновационные технологии управления персоналом — М.: Дашков и Ко, 2020- 508 с.
8. Жатканбаев Е.Б. Государственное регулирование экономики: курс лекций. – Алматы: Қазақ унив Соколов Ю. И., Ефимова О. В., Терешина Н. П. Отраслевая и региональная экономика. Сборник кейсов для проектной деятельности студентов-М.: Прометей, 2022-144 с.
9. Акулов А. О., Бабина С. И., Бельчик Т. А., и др.

Оценка социально-экономического состояния региона и реализации стратегии его развития-Кемеров: КГУ, 2021-355 с.

1. Белокрылова О.С., Киселева Н.Н., Хубулова В.В. Региональная экономика и управление – М.: НИЦ ИНФРА-М, 2019-289 с.
2. Коваленко Е.Г., Акимова Ю.А., Якимова О.Ю. Региональная экономика и управление – Санкт-Петербург: Питер, 2018-224 с.
3. Кудрявцева Е.В. Устойчивое развитие территорий-М.: МГУ, 2021-492 с.
4. Бобылев С.Н. Экономика устойчивого развития-М.: КНОРУС, 2021-672 с.
5. Буров М.П. Региональная экономика и управление территориальным развитием- М.: "Дашков и К", 2021-446 с.
6. Плицеский Е.К., Ильина И.Н. и др. Региональная экономика-М.: Юрайт, 2021-240 с.